มุขเยอะ
งานประชุมผู้จัดการสาขา ถือเป็นงานประจำสำคัญประจำปีของธนาคารกรุงเทพ ปีนี้จัดไปเมื่อวันที่ 12 ม.ค.ที่ผ่านมา โดยมี &#8220;บอส&#8221; ชาตรี โสภณพนิช ประธานกรรมการธนาคารกรุงเทพ มาเป็นประธานเปิดงาน
15 ม.ค. 2558

งานประชุมผู้จัดการสาขา ถือเป็นงานประจำสำคัญประจำปีของธนาคารกรุงเทพ ปีนี้จัดไปเมื่อวันที่ 12 ม.ค.ที่ผ่านมา โดยมี “บอส” ชาตรี โสภณพนิช ประธานกรรมการธนาคารกรุงเทพ มาเป็นประธานเปิดงาน
ถึงแม้บอสจะสูงวัยขึ้น แต่ก็ยังสดใสแข็งแรง แค่ไม่ค่อยออกงานสังคม ก็เลยไม่ค่อยมีคนได้พบบอสบ่อยนัก แต่งานนี้เป็นงานสำคัญ บอสชาตรีจะเป็นผู้มาเปิดงานเองทุกครั้ง ปีนี้บอสก็มาปรากฏตัวต่อผู้จัดการสาขาหลายร้อยคน
พอขึ้นเวที บอสก็เริ่มกล่าวปลุกใจพนักงานว่า  “ที่ต้องขึ้นเวทีวันนี้ ก็เพื่อจะโชว์ให้พวกคุณเห็นว่าผมแข็งแรง และแข็งแรงพอที่จะมีภรรยาใหม่ได้” เรียกเสียงฮาได้โข
บอสโยนมุขต่อไปว่า “ทุกปีจะต้องขึ้นมากล่าวอะไร ปีนี้จะไม่กล่าวอะไรคงไม่ได้” ว่าแล้วก็บอกว่า ตอนนี้ราคาหุ้นธนาคารกรุงเทพต่ำ น่าซื้อมาก เรียกเสียงปรบมือได้ดังลั่น
หลังจากนั้นก็ปลุกใจพนักงานต่อไปว่า ธนาคารกรุงเทพมีความเข้มแข็ง มีเงินกองทุนสูง เติบโตอย่างมั่นคง พร้อมขยายธุรกิจขยายตลาดเมื่อไหร่ก็ได้ ขอให้มั่นใจในธนาคาร และร่วมแรงร่วมใจทำงานให้บรรลุเป้าหมาย
นี่ขนาดนานๆ ออกงานที บอสชาตรีก็ยังมีมุขมาเล่นกับพนักงาน อายุทำอะไรไม่ได้จริง